 Serengeti ilicheza mechi ya pili ya kirafiki na Cameroon mjini Yaounde juzi na wenyeji wao hao kulipa kisasi baada ya mechi ya kwanza iliyofanyika wiki iliyopita, Serengeti kushinda kwa bao 1-0. Akizungumza kwa njia ya simu kutoka Yaounde jana, Shime alisema matokeo ni hali ya mchezo lakini timu yake bado iko vizuri.Serengeti ipo kwenye maandalizi ya mwisho kabla ya kwenda Libreville, Gabon kwenye fainali za kombe la mataifa ‘Afcon’ kwa vijana wa umri huo zinazotarajiwa kuanza Mei 14-28 mwaka huu. Shime alisema mchezo huo wa Cameroon ndio wa mwisho wa kujipima nguvu kwa timu hiyo na sasa watakuwa wakifanya mazoezi yao kama kawaida.Serengeti Boys inatarajiwa kuwasili Libreville keshokutwa ambapo imepangwa kundi B pamoja na timu za Mali, Niger na Angola huku Cameroon ikipangwa kundi A pamoja na wenyeji Gabon, Guinea na Ghana. Serengeti itaanza mechi ya fungua dimba dhidi ya mabingwa watetezi Mali Mei 15.